Diari Oficial de la Generalitat Valenciana


Sumari del DOGV 9867, del 10-06-2024 (2024/5424)

Extracte de la Resolució del 30 de maig de 2024, de la vicerectora d'Estudiantat i Vida Saludable, per la que es convoca Bosses de viatge per a la realització de pràctiques curriculars de l'estudiantat de grau de Mestre/a Infantil i Mestre/a de Primària per a l'any 2024.
-------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9867

Data del DOGV
:   10-06-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/5424


Data del document
:   30-05-2024

Organisme emissor
:   Universitat Jaume I

Tipus de document
:   Extracte

Descriptors 

:   * Universitat Jaume I

Extracte de la Resolució del 30 de maig de 2024, de la vicerectora d'Estudiantat i Vida Saludable, per la que es convoca Bosses de viatge per a la realització de pràctiques curriculars de l'estudiantat de grau de Mestre/a Infantil i Mestre/a de Primària per a l'any 2024. [2024/5424]  
BDNS (Identif.): 766070  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatoria el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/766070)  
  
Primer. Beneficiaris  
a) Estudiantat matriculat a la Universitat Jaume I del Grau de Mestre/a Infantil i Mestre/a de Primària, en el curs 2023/2024 i que estiguen matriculats de l'assignatura Pràcticum I de segon curs del Grau de Mestre/a Infantil o Mestre/a Primària en el curs 2023/2024 a la Universitat Jaume I.  
b) Que les pràctiques realitzades hagen tingut una durada mínima de tres setmanes i un màxim de 10 setmanes en un centre educatiu rural de la província de Castelló del llistat que figura a l'Annex 2.  
c) Haver superat l'assignatura del Pràcticum I en el curs acadèmic 2023/2024.  
d) Estar empadronats o empadronades en un municipi diferent a aquell on realitzaran les pràctiques externes.  
e) Estar al corrent de pagaments amb la Universitat Jaume I en el moment de realitzar la sol·licitud d'aquesta convocatòria, i fins al moment del pagament de l'ajuda.  
  
Segon. Finalitat  
La finalitat del Programa Impuls Rural en el marc d'aquesta convocatòria és concedir bosses de viatge per a facilitar les pràctiques externes dins dels nous plans d'estudi de Mestre/a Infantil i Mestre/a de Primària en centres educatius rurals i agregats, considerats com a tals per la Direcció Territorial d'Educació (Annex 2)  
Aquesta acció s'emmarca dins del Pla Estratègic de Subvencions 2023/2025, línia 8.1 a fi de garantir la igualtat d'oportunitats en l'accés als estudis universitaris.  
  
Tercer. Bases reguladores  
Accessibles en: http://www.uji.es/seu/info-adm/tao/  
  
Quart. Import  
L'import global destinat a la concessió d'aquestes bosses de viatge és de 14.000 €.  
  
Cinquè. Termini de presentació de sol·licituds  
El termini de presentació de sol·licituds serà de 10 dies hàbils a partir de l'endemà de la publicació de l'extracte de la convocatòria en el DOGV.  
  
Castelló de la Plana, 30 de maig de 2024.- La vicerectora d'Estudiantat i Vida Saludable, signat per delegació (Resolució 24/05/2022, DOGV 9349, 27.05.2022), Mª del Carmen Pastor Verchili.